“Barselona”dan “Arsenal”gacha. Yoshlarga eng ko‘p imkoniyat taqdim etuvchi top-5 liga klublari

Xalqaro sport tadqiqotlari markazi (CIES Football Observatory) 2021-yil boshidan buyon 21 yoshdan kichik futbolchilarga ko‘proq imkoniyat beruvchi top-5 ligalar klublari reytingini e’lon qildi.

2021-yil 1-yanvar kunidan buyon top-5 liga jamoalari orasida “Barselona” yosh futbolchilarga ko‘proq imkoniyat bergan. Kataloniyaliklar safida yoshlar 19,8% vaqt mobaynida maydonda harakat qilgan. Ikkinchi o‘rinni “Borussiya D” (18,1%) egallab turibdi. Kuchli uchlikni “Nitssa” (17,4%) yakunlab bergan.
Top-10 likdan oltita fransuz klubi o‘rin olgan, Italiyaning birorta jamoasi o‘nlikka kira olmagan.
Yevropa top-5 ligalarida U-21 futbolchilarning to‘p surish foizi:
1.“Barselona” (Ispaniya) — 19,8%
2. “Borussiya D” (Germaniya) — 18,1%
3. “Nitssa” (Fransiya) — 17,4%
4. “Sent-Etyen” (Fransiya) — 17,2%
5/6. “Renn” (Fransiya) — 16,9%
5/6. “Reyms” (Fransiya) — 16,9%
7. “Bayer” (Germaniya) — 15,4%
8/9. “Monpelye” (Fransiya) — 13,4%
8/9. “Arsenal” (Angliya) — 13,4%
10. “Monako” (Fransiya) — 13,3%.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!